SKRIFTLIG FORESPØRGSEL E-2222/01

af Ioannis Marínos (PPE-DE) til Kommissionen

(24. juli 2001)

Om: Nedskæring af bevillingerne til nuklear fusion

Ifølge en skrivelse sendt til Europa-Parlamentets formand, Nicole Fontaine, kommissær Philippe Busquin samt medlemmerne af Europa-Parlamentet, som bærer 1 450 underskrifter fra videnskabsfolk og forskere fra hele Europa, har Kommissionen foreslået at nedskære det beløb, der som led i det sjette rammeprogram er afsat i fællesskabsstøtte til forskning inden for nuklear fusion, med 150 mio. EUR. Det foreslåede beløb er nu på 700 mio. EUR i stedet for 850 mio. EUR som i det oprindelige forslag fra Philippe Busquin, som var indeholdt i dokument SEK(2001) 385-5/3/2001.

Denne afgørelse vanskeliggør blandt andet også gennemførelsen af ITER (en international termonuklear forsøgsreaktor), og det kan få uheldige konsekvenser for udviklingen af de teknologiske muligheder på det europæiske kontinent, hvad angår udvikling af en energiform, der er sikker, miljøvenlig og kan udnyttes på grundlag af den nuværende viden.

Kan Kommissionen oplyse, hvad der har været årsag til en sådan afgørelse? Er der foretaget en vurdering af følgerne af nedskæringen af de bevillinger, der er nødvendige for udviklingen af denne nye teknologi? Hvordan stemmer denne negative holdning overens med EU-landenes erklærede hensigter om at bidrage til begrænsning af miljøforureningen?

Svar afgivet på Kommissionens vegne af Philippe Busquin

(13. september 2001)

Som det understreges i det brev, det ærede medlem henviser til, har koordineringen af den europæiske forskning i fusionsenergi og den vedvarende indsats af menneskelige og finansielle ressourcer hertil ført til, at Europa i dag er førende inden for dette forskningsområde, bl.a. takket være den vellykkede gennemførelse af det fælles projekt Joint European Torus (JET).

Forslaget til rammeprogram for Euratom i tidsrummet 2002-2006(1) er ligesom det nuværende program rette mod en reaktor, og med udgangspunkt i fusionsforskningens fremskridt og stade rummer det mulighed for at opføre International thermonuclear experimental reactor (ITER) inden for Europas grænser som det næste skridt (Next Step) efter JET på vejen mod en reaktor. I det af Kommissionen foreslåede budget opereres der med et samlet beløb på 200 millioner Eurocontrol til deltagelse i bygningen af ITER, der, hvis det besluttes, vil kunne indledes omkring 2005-2006. Men virkeliggørelse af et projekt i så stor målestok som ITER nødvendiggør en række valg; Kommissionen her i sit forslag valgt at prioritere støtte til multilaterale aktioner, som omfatter europæisk

forskning inden for fælles projekter som f.eks. ITER og JET. Kommissionen foreslår at den koordinering på europæisk plan, som har bevist sin nytte bibeholdes, men regner med, at medlemsstaterne vil påtage sig en større del af de forskningsopgaver, der er mindre tæt knyttet Net Step og/eller JET.

Nuklear fusions potentiale som ren energikilde kræver en meget langvarig indsats for at blive realiseret. Forslaget fra Kommissionen, hvori der er taget hensyn til andre højt prioriterede forskningsopgaver i det følgende rammeprogram, er et led i bestræbelserne på at tilvejebringe forudsætningerne for en bæredygtig udvikling.

(1) KOM(2001) 94 endelig udg.